между отделните сектори, в резултат на своето разследване Комисията установи, както е посочено в раздел 3.1.1.7, че пазарът на труда в КНР е бил засегнат от нарушения на равнището на цялата държава. Проблемите, присъщи за пазара на труда в Китай, включително липсата на независими от правителството синдикални организации и ограниченията на мобилността на работната ръка поради системата за регистрация на домакинствата, имат изкривяващо въздействие върху формирането на работните заплати в КНР за всички икономически оператори. Фактът, че разходите за заплати могат да се различават в различните държави или в рамките на КНР, не променя тази констатация. Във връзка с това, въпреки че член 2, параграф 6а), буква а) от основния регламент позволява използването на разходите на вътрешния пазар, включително разходите за заплати, ако е установено със сигурност, че те не са изкривени, в досието няма доказателства, че нарушенията, които са характерни за цялата държава, не са приложими за производителите на КОВ. Съответно при формиране на нормалната стойност не могат да се използват разходите за заплати на вътрешния пазар и твърдението беше отхвърлено.
 (157)
 Освен това CCCME заяви, че използването на ПОАР и печалбата на дружества в трета държава при формирането на нормална стойност за китайските износители е било неоправдано. Според CCCME, тъй като член 2, параграф 6а, буква б) се отнася до „нарушенията, които се проявяват, когато отчетените цени или разходи, включително разходите за суровини и енергия“, последиците от твърдените значителни нарушения не следва да обхващат ПОАР и печалбата. CCCME добави, че не са предоставени доказателства, съгласно които използването на ПОАР и печалбата за формирането на нормална стойност на китайските производители да е нецелесъобразно. Освен това CCCME твърди, че ПОАР и печалбата на различните производители в една и съща промишленост (или дори в рамките на една и съща група) варира значително и ако производителят в окончателно избраната представителна държава има сравнително по-висок дял от ПОАР и печалбата, тогава би била формирана по-висока нормална стойност, което е несправедливо. CCCME оспори също и факта, че в случая на предложеното съответно дружество в Турция — Prysmian Kablo Ve Sistemleri AS — приходите от продажби на разглеждания продукт, представляват повече от 89 % от неговите общи приходи, докато наличните данни за ПОАР и печалбата се отнасят за цялото дружество, вместо изключително за разглеждания продукт. В тази връзка, според CCCME, използваните от Комисията за формиране на нормалната стойност данни за ПОАР и печалбата не могат да се считат за „неизкривени и разумни административни разходи, разходи за продажба и общи разходи, и реализиране на печалба“, и в крайна сметка ПОАР и маржовете на печалбата също не следва да се заменят с тези на производителите в трети държави.
 (158)
 В отговор Комисията отбелязва, че след като веднъж е установено, че поради съществуването на значителни нарушения в страната на износа в съответствие с член 2, параграф 6а, буква б) от основния регламент е нецелесъобразно да се използват цените и разходите на вътрешния пазар в страната на износа, нормалната стойност за всеки производител износител се формира въз основа на цени или референтни стойности, при които няма нарушения, в подходяща